b'\n_START_ARTICLE_\nAndr\xc3\xa9 Adolphe Eug\xc3\xa8ne Disd\xc3\xa9ri\n_START_SECTION_\nCarte de visite\n_START_PARAGRAPH_\nGre za Disd\xc3\xa9rijev patent iz leta 1854. To je poseben patent v okviru mokre kolodijske plo\xc5\xa1\xc4\x8de (medija, s katerim so v tistem \xc4\x8dasu fotografirali) in je populariziral fotografijo. Format vizitke je 10 \xc3\x97 5 cm. Da naredimo fotografijo, potrebujemo kamero s \xc5\xa1tirimi objektivi, ki v eni legi posname \xc5\xa1tiri in v nadaljnji \xc5\xa1e \xc5\xa1tiri posnetke. Plo\xc5\xa1\xc4\x8da se kopira na papir in nato razre\xc5\xbee na posnetke. To pomeni prve mno\xc5\xbei\xc4\x8dne produkcije fotografij. Ljudje so si jih med seboj izmenjevali in jih za\xc4\x8deli zbirati v albumih. Disd\xc3\xa9ri je v tem na\xc4\x8dinu upodabljal predvsem znane osebnosti.'